**КЛИЕНТТЕР ҮШІН**

**Жеке тұлғалардың соттан тыс банкроттығы рәсімі**

**Халыққа қызмет көрсету орталығына** (ХҚКО) соттан тыс банкроттық рәсімін қолдану туралы өтініш беру үшін негіздер:

1. 1600 АЕК (айлық есептік көрсеткіш) дейінгі берешектің болуы;
2. ортақ меншіктегі мүлікті қоса алғанда, меншік құқығында **мүліктің болмауы**;
3. өтініште көрсетілген кредиторлар алдындағы міндеттемелер бойынша осындай өтініш берілген күніне **қатарынан он екі ай бойы өтеулердің болмауы**;
4. борышкерге қатысты берешекті реттеу және (немесе) өндіріп алу жөніндегі рәсімдердің жүргізілуі;
5. өтініш берілген күніне дейін жеті жыл бойы соттан тыс немесе сот банкроттығы рәсімінің қолданылмауы.

Уәкілетті органның соттан тыс банкроттық рәсімін **өткізу мерзімі** «электрондық үкіметтің» веб-порталында борышкер туралы мәліметтер орналастырылған күннен бастап алты айды құрайды.

**Соттан тыс банкроттық рәсімін қолданудың салдары**:

1. соттан тыс банкроттық рәсімін қолдану туралы өтініште көрсетілген кредиторлар алдындағы борышкердің борыштық міндеттемелерінің мерзімдері өткен деп есептеледі;
2. соттан тыс банкроттық рәсімін қолдану туралы өтініште көрсетілген кредиторлардың борышкерден міндеттемелерін орындауын талап етуге тыйым салынады;
3. соттан тыс банкроттық рәсімін қолдану туралы өтініште көрсетілген кредиторлар алдындағы борышкердің берешегінің барлық түрлері бойынша тұрақсыздық айыбын (өсімпұлды, айыппұлдарды) және сыйақыны есептеу тоқтатылады;
4. борышкерге өзіне жаңа ақшалай немесе мүліктік міндеттемелер қабылдауға тыйым салынады (ломбардтардың микрокредиттерін алудан басқа);
5. уәкілетті органның соттан тыс банкроттық рәсімін қолданудың алдындағы үш жылға дейінгі кезең бойынша мемлекеттік органдардан және өзге де органдар мен ұйымдардан ортақ бірлескен мүлікті қоса алғанда, борышкердің мүлкі туралы ақпаратты алуына оның келісімі берілген болып есептеледі;
6. борышкердің банк шоттарынан кредиторлардың талаптарын қанағаттандыру есебіне ақша өндіріп алуға жол берілмейді;
7. борышты өндіріп алу туралы соттардың шешімдерінің орындалуы тоқтатыла тұрады.

**Борышкер** «Азаматтарға арналған үкімет» мемлекеттік корпорациясы арқылы **соттан тыс банкроттық рәсімін қолдану туралы** белгіленген нысан бойынша жазбаша (қағаз және (немесе) электрондық) нысанда **өтініш береді**.

Борышкердің соттан тыс банкроттық рәсімін қолдану туралы **өтінішіне** мыналар **қоса беріледі:**

1. кредиторлардың атауы, берешек сомасы, орналасқан жері көрсетілген тізімі;
2. борышкердің банктік қарыз шарты және (немесе) микрокредит беру туралы шарт бойынша берешекті реттеу және (немесе) өндіріп алуды жүргізу жөнінде шаралар қабылдағанын растайтын құжаттың көшірмесі.

**Соттан тыс банкроттық рәсімі бойынша қосымша ақпарат алу үшін Халыққа қызмет көрсету орталығына (ХҚКО) жүгінуді сұраймыз.**